
আমাদের কথা 


একটি বই গঠনে, সৌষ্টবে, রচনায়, বানানে, মুদ্ৰণে, কাগজে, বাঁধাইয়ে নির্ভুল 
ও নিখুঁতভাবে প্রকাশ করাটা এমনই এক দীর্ঘ ও জটিল প্রক্রিয়া যেখানটায় 
লেখকের মেধা ও সৃজনশীলতা, সম্পাদকের দক্ষতা ও বিচক্ষণতা, 
কম্পোজিটরের পরিশ্রম, বানানসংশোধনকারীর ভাষা ও ব্যাকরণজ্ঞান, 
প্রচ্ছদশিল্পী, প্রন্থচিত্রকর ও নকশাকরের কুশলতা ও নান্দনিকতা, 
কাগজবিক্েতার সহযোগিতা, মুদ্রাকরের সচেতনতা ও পারদর্শিতা, 
বাঁধাইকরের পারঙ্গমা এবং সর্বোপরি সংশ্লিষ্ট সকলের চেষ্টা ও উদ্যম একই 
বিন্দুতে এসে মিলিত হয়। পৃথিবীর সব দেশেই প্রকাশনা একটি ঝুঁকির 
ব্যাপার কোন্‌ বই পাঠক গ্রহণ করতে পারেন আর কতোখানি করবেন তার 
কোনো সুনির্দিষ্ট ধারণা লাভ করা সম্ভব নয়। আর বই ও প্রকাশনার জগতে 
কোনো কিছুই রাতারাতি হবে, এমন আশা করা উচিত নয়। বইয়ের মান 
বাড়াতে হয় প্রকরণ ও প্ৰসঙ্গে, বইয়ের প্রচার বাড়াতে হয় জনসাধারণে। তবে 
বাংলাদেশের প্রকাশনা জগতে প্রধান সমস্যা পাঠক সৃল্পতা। 


বাংলাদেশে গ্রন্থপ্রকাশের ব্যাপ্তি বেড়েছে বিপুলভাবে এবং নিরত তা 
প্রসারমান। লেখালেখির বৃত্তে ক্রিয়াশীল জ্ঞানী-গুণী ও সৃজনশীল মানুষের 
সংখ্যা বৃদ্ধি পাচ্ছে দিন দিন। কোনো নবীন বা প্রবীণ লেখকের যদি কোনো 
সৃজনশীল কাজ থাকে এবং আমাদের আদর্শের সঙ্গে তা যদি সঙ্গতিপূর্ণ 
হয়, আমাদের তিনি পাশে পাবেন। প্রকাশক-লেখক সম্পর্ক যত আন্তরিক 
হবে, প্রকাশনা শিল্প ততই উন্নত হবে। 


পড় একটি সৃগ্ন-এ সৃগ্ন পূরণে আমরা সম্মানিত লেখক, পাঠক ও 
প্রকাশনকর্মীদের আমাদের সঙ্গে পাব এই আশা রইল পড়পরিবারের পক্ষ 
থেকে। আমরা হলাম পিয়ন_ জাতির অনবদ্য, সৃষ্টিশীল, শক্তিশালী ও 
অভূতপূর্ব কাজগুলো পাঠকদের কাছে পৌঁছে দিতে পারি, সে জন্য আল্লাহ 
&$-র তাওফিক কামনা করছি। হে আল্লাহ! তোমার কালামের বদৌলতে 
পড়প্রকাশের অভিযাত্রাকে মোবারকময় কর, আমিন। 

যে সমস্ত কওমি তরুণ লিখতে চায়, শব্দের বুননে তৈরি করতে চায় 
স্বপ্নের প্রাসাদ, মিডিয়ায় কাজ করার উদ্দাম প্রেরণা যাদের তাড়িয়ে 
বেড়ায় প্রতিদিন, পরিচিত গণ্ডির দেয়াল তাদের ভাঙতে হয়। তারচেয়ে 
দরকারি ভাঙন হলো নিজেকে ভাঙা। নিজের বোধ, চেতনা ও মননকে 
ভাঙা। সুনির্দিষ্ট চিন্তা ও লক্ষের আলোকে যে নিজেকে যতটা ভাঙতে 
পারে, সে ততটাই সফল হয়। এই ভাঙনটাই তার সফলতার যাদুকাঠি 
হিসেবে কাজ করে। 


কোথায়, কিভাবে, নিজেকে কতটুকু ভাঙতে হয়__তারই বিশদ বর্ণনা 
দিয়েছেন সাহিত্যিক মুহাম্মদ যাইনুল আবিদীন। শুধু সাহিত্য নয়, জীবন ও 
সময়ের সঙ্গে তাল মেলাতে গিয়ে নিজেকে কতটুকু ভাঙার অধিকার 
ইসলাম আমাকে দিয়েছে, তার মানচিত্রও এঁকে দিয়েছেন তিনি। সহজ 
সাবলিল ভাষায়, তরুণদের সঙ্গে গল্প করার ছলে বলে গেছেন সব। 
“কবি না কবিতা হবো” বইটি সেই গল্পের অনুলিখন। গল্পটি আপনার 
চলার পথে আলো ফেলবে। চোখ নয়, মনটাও আলোকিত হয়ে উঠবে। 
পড়তেই পারেন নিঃসংকোচে! 

তরুণ লেখিয়েদের সাহিত্যরথি, বিকশিত জ্ঞানজগতের 
সৃপ্রদ্রষ্টী, অধুনা বাংলা সাহিত্যের নীরব নিৰ্মাতা; শিক্ষা, 
কর্ম ও সাহিত্যের সমন্বয়ের প্রবস্তা__এই জীবন্ত সাধকের 
পরিচয় আর কী দেয়া যায়__ যিনি বলায় এবং লেখায় 
সমান পারদশী! আলেম সাহিত্যিকদের মাঝে যার উপাধি 
সব্যসাচী! 

তাঁর রচিত “সাহিত্যের ক্লাস’ ও বিকৃতার ক্লাস বই দুটি 
নতুন লিখিয়ে ও বন্তৃতার শিক্ষানবিশদের জন্য উত্তম 
আদর্শ। সুন্দর বহ্তৃতা ও কল্যাণ-সাহিত্যের পথে চমৎকার 
পথপ্ৰদৰ্শক। 

‘আকাশে অঙ্কিত নাম আর সর্বশেষ প্রকাশিত “সোনার 
হরফে লেখা শিশুকিশোর সাহিত্যের কালোত্তীর্ণ 
উপহার__ বলতেই হবে। 
একগুচ্ছ গল্পের সমাহার নিয়ে “সাহসের গল্প ৷ তরুণদের 
সাহসী করে তোলার জমাট আয়োজন। 

তাতারীদের ইতিহাস 'তো সর্বমহলেই স্বীকৃত ও 

ত। 

“তোমার অলৌকিক্তায় আজো অবাক পৃথিবী নবি 
জীবনের আবেগজাগানিয়া তথ্য ও তত্তুসমূদ্ধ অনবদ্য 
গ্রন্থ। তার এসব সৃষ্টিকর্মে অবাক না হয়ে উপায় কিসে? 
এছাড়াও রয়েছে মৌলিক, অনুদিত ও সম্পাদিত বহু 
গ্রন্থ। সব মিলে তাঁর বইয়ের সংখ্যা কত-- তা হিসেব 
করার সময় এখনই হয়নি। 

জীবনদর্শনে তিনি এতটাই সৃচ্ছ স্ফটিকের মতো ও 
নিরঙ্কুশ যে, তার সান্নিধ্যে জীবনের সবচে’ ক্ষুদ্ৰ সময়টি 
ব্যয় করেছে এমন ব্যক্তিটিও আমরণ তাকে মনে রাখতে 
বাধ্য। এমন এক জাদুময় মানুষের সাথেই একদিন জমে 
ওঠলো মজার আড্ডা। কথার পসরা সাজিয়ে তুললাম 
আমরা ক’জন। 


সাহিত্যের জগতে যার এত অভিজ্ঞতা, এত সাধনা! তার 
কাছ থেকে কুড়িয়ে আনতেই হয় এমন কিছু পরামর্শ_যা 
তরুণদের মধ্যে সৃগ্ন নির্মাণের ইচ্ছা জাগাবে, সৃগ্নগুলোকে 
পূৰ্ণতা দেবার কৌশল শেখাবে এবং পথের বাধাগুলো জয় 
করে এগিয়ে যাবার প্রত্যয় জোগাবে। এমন কিছু গুরুতৃপূর্ণ 
পরামর্শই স্থান পেল ‘ইসলামি পয়গাম -এর বিশেষ 
সংখ্যায়। 


অবশ্য এইকাজটি আদায়ের সম্পূর্ণ কৃতিত্ব মনজুর 
সাহেবের। তার উৎসাহ ও পরামর্শ না হলে কাজটি হয়তো 
এতদ্রুত সম্পন্ন করা সম্ভব হতো না। সুতরাং সম্পাদক 
সাহেবকে জানাই কৃতজ্ঞতা। কৃতজ্ঞতা জানাই ইরফান ও 
ওয়াহিদুর রহমানকেও !! 


























_ সালাহউদ্দীন আহসান 

আলাপন 


কথায় কথায় হয়ে যায় অনেক কথা। জানা হয় নানান বিষয়। এই কথার 
ফাঁকেই প্ৰসঙ্গক্ৰমে চলে আসে কওমি তরুণদের সৃগপ্নের গল্পগুলোও। 
তারা সাহিত্য সাধনার প্রচণ্ড ইচ্ছে পোষণ করে। তবে এ পথ- 
পরিক্রমায় তাদের দুঃসহ বাস্তবতা, অনাড়ম্বর জীবনদর্শন ভাবিয়ে 
তুলে নিরন্তন। তাই এর আগাগোড়া বিশ্লেষণ করা সময়ের প্রয়োজন। 
কারণ সময়টা এখন কঠিন বাস্তবতায় মোড়ানো। পরিবেশ ও 
পরিস্থিতির আশ্রয়ে আমরা অনেক কিছুই করছি। ভাবছি। সৃজনশীল 
হওয়ার চেষ্টায় রত আছি; তবু কোথায় যেনো ছন্দটা পড়ে যাচ্ছে। 
বাঙময় হয়ে উঠছে না আমাদের কোনো আয়োজনই। 


তরুণরা সুসাহিত্যের ধারক ও প্রচারক হওয়ার স্বপ্ন দেখে। এই স্বপ্নকে 
সফল করতে সম্ভাব্য সকল উপায়ে চেষ্টা করে। কিন্তু দিন শেষে দেখা 
যায়, তাদের ইচ্ছে, সৃগ্ন, সাধনা ও সাফল্য সমান্তরালে সম্পন্ন হয়নি। 
কারো ইচ্ছে সৃপ্নে পরিণত হতে পারেনি। কারো ‘সৃগ্ন’ সাধনার 
প্রণোদনায় সাফল্য লাভের জন্য উন্মুখ হয়ে উঠেনি। কেউ আবার 
সবকিছু পেয়েও সৃগ্নকে ছুঁতে পারেনি। 

তরুণদের সৃপ্ণ, সাধনা ও সাফল্যের ক্ষেত্রে এই নির্মম বাস্তবতা 
মেনে নিতে কারো কোনো দ্বিধা নেই। কিন্তু প্রশ্ন হলো--কেনো তারা 
এই বাস্তবতা মেনে নিতে বাধ্য হচ্ছে? কেনো তারা সৃপ্নভঙ্গের 
ক্রমেই পিছিয়ে পড়ছে? 


















































কবি না কবিতা হবো 


কওমি তরুণদের এজাতীয় প্রতিটি প্রশ্নের সদুত্তর পাবার অধিকার 
আছে। প্রবীণদের কাছে এর সমাধান তারা চাইতেই পারে। মুহতারাম 
মুহাম্মদ যাইনূল আবিদীনও সেদিনের আলাপচারিতায় একদল তরুণের 
উপরোক্ত প্রশ্নগুলোর সন্মুখীন হয়েছিলেন। তিনি পরম মমতায় 
বাস্তবতার আলোকে প্রশ্নগুলোর সদুত্তর তুলে ধরেছিলেন। আমাদের 
সৃগ্ন, সাধনা ও প্রতিযোগিতার ভিত্তি কোন আদর্শে রচিত হওয়া 
উচিৎ- সে সম্পর্কেও নির্দেশনা প্রদান করেছিলেন। 

আলেম ও কথাসাহিত্যিক মুহাম্মদ যাইনুল আবিদীনের সেই সাক্ষাৎকার 
বিধৃত হয়েছে এই কলেবরে। তাঁর দেওয়া পরামর্শগুলো আপন করে 
নিয়ে তরুণরা যদি উপকৃত হয়, নিজেদের সাহিত্য জীবন সৌমণ্ডিত 
করতে প্রয়াস পায় তাহলেই সার্থক হবে আমাদের শ্রম। 


সা আ : তরুণদের সৃগ্ন আকাশচুহ্বী। তাদের সৃপ্নের শেষকথা হলো 
আগামী দশক হবে আমাদের। এই মাইলফলক তারা তৈরি করেছে 
সাহিত্যপরিমণ্ডল থেকেই। কারণ সেখানে সাহিত্যের ধারা ও পট 
পরিবর্তনের প্রধান উপলক্ষ হিসেবে দশককেই বিবেচনা করা হয়ে 
থাকে। 


তাদের সৃপ্নের প্রকৃতি আরেকটু স্পষ্ট করে বললে, তারা চায় মিডিয়ার 
প্রতিটি শাখা এবং শুদ্ধ সংস্কৃতির সকল অজ্ঞানে দৃপ্ত পদচারণা 
রাখতে। ভাষা ও সাহিত্যের গতি ও প্রকৃতি নিয়ন্ত্রিত করতে নিজেদের 
শক্ত ও পবিত্র হাতে। 
তথাকথিত সুশীল সমাজকে পেছনে ফেলে আমরা তরুণরা সৃপ্রগুলো 
স্পর্শ করবোই। কিন্তু চলার পথে আমরা কী ধরনের চ্যালেঞ্জের মুখে 
পড়তে পারি? কীভাবে আমরা সেই চ্যালেঞ্জের সফল মোকাবিলা 
করতে পারি? 
থেকে বলেন_ 
বাস্তবতা হলো পৃথিবীতে চ্যালেঞ্জ বলতে বিশেষ কিছু নেই। কারণ 
পৃথিবীতে কোনো কিছুই স্থায়ী না। এমন কিছু নেই যা মানুষ ভাঙতে 
পারে না। মানুষ চাইলে সবকিছুই ভাঙতে পারে। তবে সবচেয়ে দরকারি 







































































১০ 


কবি না কবিতা হবো 


ভাঙনটা খুব কম মানুষই পারে। যারা এটা পারে তারাই সফল হয়৷ 
ইতিহাসে অমর হয়ে থাকে। আর যারা পারে না তারা ব্যর্থ হয়৷ বিপুল 
সম্ভাবনা সত্তেও কালের গর্ভে হারিয়ে যায়। এই গুরুত্বপূর্ণ ‘ভাঙন’ হলো 
নিজেকে ভাঙা। নিজের বোধ, চেতনা ও মননকে ভাঙা। সুনির্দিষ্ট চিন্তা ও 
লক্ষের আলোকে যে নিজেকে যতটা ভাঙতে পারে, সে ততটাই সফল 
হয়। এই ভাঙনটাই তার সাফল্যের যাদুকাঠি হিসেবে কাজ করে। 
কিন্তু নির্মম বাস্তবতা হলো, মানুষ স্বেচ্ছায় এই ভাঙনের কাজটা খুব 
কমই করে থাকে। কাজেই এই জায়গাটাতে তরুণদের মনোযোগ স্থির 
করা প্রয়োজন। 
সা আ : স্থিরচিত্ত ও দৃঢ়প্রতিজ্ঞ তরুণদের সৃপ্নগুলো কখনোই 
পাথরচাপায় পিষে যায় না। যুগ ও পরিবেশের বিরুপতায় তাদের ইচ্ছে 
ও সৃপ্রগুলো মিইয়ে যায় না। কারণ আমরা দেখেছি__“মানুষ তার 
সৃপ্নের সমান বড়'__এই বোধটা আমাদের তরুণদের মধ্যে সব সময়ই 
ছিল; এখনও আছে। তরুণদের সাহসের গল্পগুলো প্রবীণদের মুখে হাঁসি 
ফোটায়। এটাই কি স্বাভাবিক! হয়ত। যাইনুল আবিদীন সাহেব আমাদের 
পেছনের তৎপরতা এবং ভবিষ্যৎ ভাবনাগুলো শুনে খুবই আলোড়িত 
হয়েছেন। তবে তাঁর এই আলোড়নে সমর্থনের তুলনায় দিকনির্দেশনার 
বিষয়টিই প্রাধান্য পেয়েছিলো। 
তিনি বললেন__ 
একথা থেকে বুঝলাম, তোমরা কখনো কখনো সুনির্দিষ্ট চিন্তা ও 
লক্ষের আলোকে নিজেদেরকে ভেঙেছো। অন্তত ভাঙার চেষ্টা 
করেছো। অদূর ভবিষ্যতে তোমরা সাহিত্য ও সাংস্কৃতিক অজ্ঞানে 
প্রথাবিরোধী একটি মজবুত ক্ষেত্র ও প্লাটফর্ম তৈরি করতে চাচ্ছো। 
তোমরা চাও সমাজের যেকোনো প্রচলিত অনাকাঙ্ক্ষিত স্ৰোত ফিরিয়ে 
দিতে, বিষাক্ত সাহিত্য ও অপসংস্কৃতির সয়লাব প্রতিহত করতে। এটা 
একটা ভালো লক্ষণ। অনেক বড় কথা। তরুণদের সৃগ্ন ও সংকল্প 
এমনই হতে হয়। 

কবি না কবিতা হবো 


সা আ : তবে অভিজ্ঞদের পরশ না থাকলে তরুণদের সৃগ্নগুলো 
আধুরা থেকে যায়। সেদিকে লক্ষ করে তিনি স্নেহের পরশ বুলিয়ে 
দিতেও ভুল করেননি-- 


যা আ : তোমাদের সৃপ্নে আমি নতুন একটি মাত্রা যোগ করতে চাই। 
খুব সহজ ভাষায় বললে, সৃগ্ন দেখা আর “সৃপ্নপুরুষ'-এ পরিণত হওয়া 
এক কথা নয়। তেমনিভাবে “কবি” হওয়া এবং “কবিতা” হওয়াও এক 
কথা নয়। উভয়ের মধ্যে বিস্তর পার্থক্য রয়েছে। তুমি চাইলে সৃপ্ন 
দেখতে পারো। নিজেকে সৃগ্নবাজ হিসেবে প্রমাণ করতে পারো। তবে 
অন্য কেউ তোমার সৃপ্ধ না-ও দেখতে পারে। তুমি চাইলে কবি হতে 
পারো। নিজেকে কবি হিসেবে প্রতিষ্ঠিত করতে পারো। কিন্তু কবিতা 
হিসেবে অন্য কেউ তোমার চর্চা না-ও করতে পারে। 


আবুল হাসান আলী নদবি রহ. কবি হতে চেয়েছিলেন। তাঁর বড় ভাই 
তাঁকে কবিদের জলসা থেকে তুলে এনেছিলেন। ফলে তিনি কবি না- 
হয়ে কবিতা হয়েছেন। মুজাদ্দিদে আলফেসানির মরতবা অর্জন 
করেছেন। এখন সমগ্র মুসলিমবিশ্ব তাঁকে কবিতা হিসেবে চর্চা করে। 


সা আ : কবি ও কবিতার এমন পার্থক্য আগে কখনো শুনিনি। ঠিক 
এভাবে চিন্তা করাও হয়তো সবার পক্ষে সম্ভব নয়। তাই তরুণরা 
হয়তো কবি-ই হতে চায়; কবিতা নয়। এ ব্যাপারে আপনার অভিমত 
কী-__বলবেন? 
যা আ : কবি কিন্তু আদৌ আরাধ্য কোনো বিষয় নয়। কবিরা 
সাধারণত পারিবারিক দায় ও দায়বদ্ধতা মেনে নিতে পারে না। 
একারণে তাদের ব্যক্তিগত ও পারিবারিক জীবনে শৃঙ্খলা থাকে না। 
ব্যক্তি হিসেবে একজন কবি তার একান্ত কাছের লোকদেরও অনুসরণীয় 
হতে পারে না। পরিবার ও সন্তানের সর্বত্র ভালোবাসায় সিন্ত হতে 
পারে না। অথচ তার কবিতাকে কিন্তু আপন-পর সবাই ভালোবাসে। 
সবাই এর চর্চা ও মূল্যায়ন করে। 
কিন্তু পরিতাপের বিষয় হলো, আমরা সবাই সচরাচর এই “কবি? 
হওয়ার সৃগ্নটাই দেখি; “কবিতা” হওয়ার সৃপ্ণটা লালন করি না। 

কবি না কবিতা হবো 





সা আ : কবি থেকে কবিতায় উত্তরণের বিষয়টিকে যদি আরেকটু 
খুলে বলতেন! কবিতা হওয়ার মানদণ্ড কী হবে__ বলে মনে করেন? 


যা আ : কথায় কথায় চলে আসবে আমি কবিতা বলতে কী বুঝাতে 
চাই। তবে যদি একেবারেই মগজে যেতে চাই, বলতে হবে__দেশের 
তরুণ ছাত্ররা নিচের ক্লাস থেকেই সাহিত্য শেখার মেহনত শুরু করে। 
এক পর্যায়ে তাদের মিডিয়াভিত্তিক চিন্তা-ভাবনা শুরু হয়। কবি হওয়ার 
ইচ্ছে জাগে, সাহিত্যিক ও সাংবাদিক হওয়ার বাসনা জন্মায়; এসব কিছু 
কোনো এক প্রকার মিডিয়াকে কেন্দ্র করেই হয়। এই স্পৃহা থেকে যদি 
আমি একটি পত্রিকা করি কিংবা সমাজের বুকে একটি চ্যানেল খুলে 
বসি তাহলে কী করবো? সমাজের সচিত্র প্রতিবেদন তুলে ধরবো। 
পাশাপাশি আমার ব্যক্তিগত দর্শন ও অভিমতও ব্যক্ত করবো। 
বিষয়ভিত্তিক কিছু সমালোচনাও হয়তো উদ্ধৃত করবো। 


তাহলে আমি কী হলাম? সাকুল্যে একজন রিপোর্টার বা সংগ্রাহক 
হলাম। তবে সাধারণের সঙ্গে আমার পার্থক্য এই, আমার সংগ্রহের 
পাশে সমালোচনা আছে, দর্শন আছে। আছে আমার ব্যক্তিগত অভিমত। 
তুমি লক্ষ করলে দেখবে, সমাজে এই শ্রেণিটি একেবারে দুষ্প্রাপ্য বা 
দুর্লভ নয়। 
অবশ্য তুমি গভীরভাবে লক্ষ করলে দেখবে, সমাজে আরও একটি 
গুরুত্বপূর্ণ শ্রেণি আছে। এই শ্রেণিটি সংখ্যায় একেবারেই নগণ্য। তবে তারা 
জাতির “সৃপ্ণপুরুষ' ৷ আকাঙ্ক্ষার পাত্র ও প্রেরণার উৎস। প্রতিটি সংকট ও 
দুর্যোগে জাতি এই শ্রেণিটির দিকেই তাকিয়ে থাকে। তারা যে সমাধান 
বাতলে দেন অথবা যে অভিমত ব্যন্ত করেন সকলেই সেটা অকুণ্ঠ চিত্তে 
গ্রহণ করে। সর্বান্তকরণে মেনে নেয়। জাতির মন ও মানসে এই অত্যুচ্চ 
অবস্থান তৈরির নামই হচ্ছে কবিতা। কবিতা বলে আমি এই আরাধ্য 
অবস্থানটিকেই বোঝাতে চেয়েছি। 
সা আ : কবিতা হতে পারা নিশ্চয় বড় সৌভাগ্যের। তবে এর পথটাও 
দুর্গম ও কন্টকাকীর্ণ। কারণ প্রথমে তরুণদের মধ্যে কবিতা হওয়ার মানস 
ও চেতনা জাগিয়ে তুলতে হবে। এরপর দূষিত সাহিত্য ও অপসংস্কৃতির 
অগ্রসরতার বিরুদ্ধে রুখে দাঁড়ানোর জন্য প্রস্তুত হতে হবে। এখন 
তরুণরা এই দুরুহ কাজটি কীভাবে সম্পন্ন করবে? 
















































































১৩ 


কবি না কবিতা হবো 


যা আ : আমাদের শূন্যতার বড় এক জায়গা হলো পাঠদৈন্য। আমাদের 
পাঠের জগৎ্টা বিশাল শূন্য। সর্বপ্রথম এই পাঠদৈন্যের সঞ্জো লড়াই 
করতে হবে। পাঠের মান ও পরিমাণ বৃদ্ধি করতে হবে। এ বিষয়ে খুব 
সহজভাবে ভাবলে তোমরাও আমার সাথে একমত হবে। 

পাঠের বিস্তৃত জগতের উদাহরণসূরুপ আমি দারুল উলুম নদওয়া থেকে 
শিক্ষা সমাপনকারী আহমদ ফয়সাল ভাটকালির একটি সংকলন গ্রন্থের 
কথা উল্লেখ করতে পারি। গ্রন্থটির নাম- = 
(মাশাহিরে আহলে ইলম কি মুহসিন কিতাবেঁ)। মাসিক আল কাউসার- 
এ গ্রন্থটি অনুদিত হয়ে ছাপা হচ্ছে। এটা পড়। এখানে গত শতাব্দীর 
সময়কে তুলে ধরা হয়েছে। গত শতাব্দীর ১৮ জনকে নিয়ে তৈরি করা 
এ সংকলনটিতে তাঁদের বিস্তৃত পাঠজগতের মানচিত্র আঁকা হয়েছে। 


এ গ্রন্থটি পড়ার পর তোমরা আমাদের ঘরানার লোকদের পাঠদৈন্য 
সম্যকরুপে উপলব্ধি করতে পারবে। সবিষ্ময়ে লক্ষ করবে, তাদের 
বিষয়ভিত্তিক পাঠ্যতালিকা যেখানে কোনোক্রমেই শেষ হতে চায় না, 
সেখানে আমাদের ঘরানার লোকদের পাঠ্যতালিকার বিবর্ণ শুরু হওয়ার 
আগেই শেষ হয়ে যাচ্ছে। তিনি কোন বিষয়ে কী পড়েছেন-_ সেটাও স্পষ্ট 
করে বলে উঠতে পারছেন না। অথচ এদেশেরই আমাদের ঘরানার 
বাইরের লোকেরা তার পাঠের বিশাল ফিরিস্তি দিয়ে বলছে- সময় 
সংক্ষিপ্ত না-হলে আরও অনেক বলতে পারতাম! 


অবশ্য আমাদের ঘরানায়ও বেশ কতক বিজ্ঞ ব্যক্তি আছেন। তাঁদের 
পাঠের জগৎ যেমন সুবিস্তৃত তেমনি মুখের ভাষাও শাণিত। তাঁরা 
যখন কথা বলেন মনে হয়, ঠোঁটের সঙ্গে সঙ্গে তাঁদের চোখ-মুখ ও 
অন্যান্য অঙ্গ-প্রত্যঙ্গও যেনো কথা বলে উঠছে। অথচ আমরা দুচারটি 
কথা বলতে গেলেও হিমশিম খেয়ে যাই। 
সা আ : আপনি পাঠবিলাসিতার কথা বলছেন। অথচ ন্যূনতম পাঠের 
ক্ষেত্রেও আমাদের অবহেলা চোখে পড়ার মতো। তরুণ, নবীন, 
প্রবীণ__সকলেই এই সমস্যার শিকার। এই সমস্যা থেকে উত্তরণের 
পথ কী? 




































































১৪ 


কবি না কবিতা হবো 


যা আ : আমি যে শূন্যতার কথা বলতে চেয়েছি সেটা হচ্ছে, পাঠ্যপু্তক 
আমাদেরকে আবদ্ধ ও পরিতৃপ্ত করে রাখে। ফলে আমাদের মধ্যে পাঠের 
জগৎ ও তার পরিধি বৃদ্ধির তৃয়া জাগে না। চিন্তা-চেতনা ও মন-মানস 
বিকশিত করার কোনো ভাবনা উদিত হয় না। 

অথচ তোমরা যদি সমগ্র পৃথিবীর সেরা ও বিজ্ঞ মনীষীদের জীবনী 
অধ্যয়ন করো, তবে স্পষ্টতই দেখতে পাবে, প্রাতিষ্ঠানিক ও 
একাডেমিক শিক্ষা কোনো কালেই তাদেরকে পরিতুষ্ট করতে পারেনি। 
ক্ষুদ্ৰ একটি জ্ঞানের জগতে তাদেরকে বন্দি করে ফেলতে পারেনি। 
এমনকি নিছক শ্রেণিপাঠ্য তাদেরকে বড় মানুষ হিসেবেও গড়ে তুলতে 
পারেনি। লেখক, সাহিত্যিক, সাংবাদিক, গবেষক-সবার ক্ষেত্রেই এটা 
সমান সত্য। 

যে-সকল মনীষীকে আমরা আজ কবিতার মতো চর্চা করছি, এই 
পাঠ্যপুস্তক তাঁদেরকেও কখনো তৃপ্ত করতে পারেনি। তাঁর প্রতিষ্ঠানও 
তাঁকে ক্ষুদ্র দেউড়িতে আবদ্ধ করে ফেলতে পারেনি। চাই তিনি 
অক্সফোর্ড, আল আজহার, উম্মুল কোৱা, দারুল উলুম দেওবন্দ, 
হাটহাজারি অথবা অন্য কোনো নামী প্রতিষ্ঠানের ছাত্র হন না কেনো! 


এখানে যে চিন্তাটি সবচেয়ে বেশি গুরুত্বপূর্ণ সেটা হচ্ছে_শিক্ষক, 
লেখক, গবেষক, বক্তা ও আলোচক শ্রেণির সকলেই কিন্তু পাঠক। 
কেননা ভালো পাঠক হওয়া ছাড়া উপরোন্ত কোনো কাজই সুচারুরুপে 
সম্পন্ন করা যায় না। তুমি শুধু শিক্ষকতার বিষয়টিই লক্ষ করো। 
পেশাগত শিক্ষকতার জন্য কখনোই ভারী বিদ্যার প্রয়োজন হয় না। 
কাজেই যে ব্যক্তি নাহবেমির (কওমি মাদরাসার আরবি ব্যাকরণের 
প্রাথমিক পাঠ্যপুস্তিকা) কিতাবটি ভালো করে পড়েনি সে-ও কিন্তু অল্প 
বিদ্যার উপর ভর করে নাহবেমির পড়িয়ে দিতে পারবে। দিনশেষে 
কোনো না কোনোভাবে তার পড়ানো হয়েই যাবে। 

কিন্তু একজন ‘ভালো’ শিক্ষক হয়ে ছাত্রের মনে জায়গা করে নিতে 
হলে অবশ্যই তাকে ভালো পাঠক হতে হবে। অন্যথায় ছাত্ররা তার 
পাঠদান যোগ্যতার স্বীকৃতি দিলেও তাকে আইডল বা আদর্শ হিসেবে 
মেনে নিবে না। ক্ষণে ক্ষণে তার কথা মনে পড়বে না। তাই ভালো 
পাঠক হওয়া খুবই গুরুত্বপূর্ণ ও অত্যন্ত জরুরি। 

























































































১৫ 


